بو آغاج ایستی اؤلکه لرین بیتگی لریندندیر. اصل یئری آمریکا و مکزیک اؤلکه لری دیر. یاشیل میوه سی واردیر و میوه لری نین هسته سی یئکه دیر. میوه سی نین شکیلینه گؤره اونا « تمساح آرمیدی » دا دییه رلر.
بو نوع آغاج ییرمی مئتره دک اوجالار و تئز یئکه لن آغاجلارداندیر. بو بیتگی نین یارپاقلاری هر واخت یاشیل دیر. یارپاقلاری نین اوزونلوغو اون ایکی تا اون بئش سانت دیر. گوللری نامشخص و گؤرسه نمه ین ، یاشیلا چالمیش، ساری رنگ ده دیر و ائنی بئش تا اون سانت دیر. میوه سی آرمید شکیلینده دیر و یئددی تا اون سانت بویودور.
دونیادا دؤرد یوز نوعدان چوخ آووکادو واردیر. اونلارین بیر آزی نین قابیغی صاف و یاشیل دیر آمما بیر آزی نین دا قابیغی برک و قارادیر.
بو بیتگی نین تورپاغی گره کدیر بیر آز شئهلی اولسون آمما زیغ قالماسین. یعنی دیبی نین تورپاغی بیر آز قورویاندان سونرا سووارماقا باشلارلار. حددیندن آرتیق سو وئرمه ک یارپاقلارین سارالدار و بیتگی نین اؤلمه گینه سبب اولار.
بو آغاج ایشیق یئری سئوه ر آمما ایشیق آز اولان یئرده ایشیقا ساری اَگیله ر و آشاغا داکی یارپاقلاری سارالیب تؤکوله ر . ایشیق حددن آرتیق اولسادا ، قابیغین یاندیرار. چون قابیغی نازیک دیر. آنجاق بو بیتگی گره کدیر گون اورتا و ناهار چاغلاری دوز گونش آلتیندا قرار تاپماسین.
بو بیتگی او اؤلکه لرده کی بوزلوق دئییل و برک یئل اَسمه ییر ، یاخشی بیتیر.
یئل برک اولان یئرده گولری تؤکولور و میوه لری آزالیر.
بو آغاجین بعضی لری بیر درجه آشاغا سویوقودا داوام ائدیرلر.
بو بیتگی نین تورپاغی گره کدیر کئشه لن اولسون. بو آغاج شور تورپاغا حساس دیر.
بو بیتگی دن درمان اوچونده فایدالانارلار:
– آووکادونون یارپاقلاری نین دمله مه سی قادینلاردا عادت گتیره ندیر.
– معده اوچون فایدادیر.
– معده نین کؤپون و یئلین آلار.
– آووکادونون یارپاقلاری نین دمله مه سی قان اسهالی نین قاباغین آلار.
– بدنی گوجلندیره ر .
– قان جورله یندیر.
– چون آووکادودا شکر و نشاسته آزدیر « دیابت » ناخوشلوغو اولانلار اوچون زیان دئییل.
– بدنین سمّ لرین یووار و بدنی پاکلار.
– ناخوشلوقدان قورتولان آداملار اوچون آووکادو یاخشیدیر.
– باغارسیق و معده آغری لارین آلار.
– چون بو بیتگی ده « تریپتوفان » واردیر ، یوخوسوزلوغو درمان ائده ر .
– آووکادو نون یاغی ویتامین لریله دولودور اونا گؤره یئمه ک ده یه ری چوخدور .
– روماتیسم اوچون درماندیر.
– تؤکون تؤکولمه گی نین قاباغین آلار.
***
بو آغاجین ناخوشلوقلاری و آفت لری:
آووکادونون آفت لریندن « اونلو بیتجه سی » و « سپردار بیتجه لر » ، تریپس و یارپاق قیریشدیران قوردلاردان دیر.
ناخوشلوقلاری، « ورتیسیلیوم قارچی » شانکر و یارپاق لکه سی دیر.
***
بو آغاجین چوخالتماق یولو:
بو آغاجی توخوم ، پیل وورماق و پیوند یولو ایله چوخالدارلار.
ایسته سه ک توخومون اکه ک ، میوه نی گؤتورندن سونرا و هسته قورومامیش، اونو تورپاقدا یا سودا اکه رلر. بو هسته لر سودادا جوجه ره رلر. توخومدان چیخان آغاجلار آلتی یئددی ایل سونرا میوه وئره رلر.
آمما آیری یوللاریله ( پیل وورماق و پیوند ایله ) تئز بارا یئتیشه ر .
قایناق: اینترنت/نارگیل
چئویره ن: الف. عظیمی بیلوردی
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab